AGF har netop oplyst, at Morten Wieghorst er blevet fyret som cheftræner i AGF.

AGF vandt i går 2-1 over topholdet FC Midtjylland, men kampen blev Morten Wieghorsts sidste i spidsen for klubben.

AGF har netop oplyst i en pressemeddelelse, at klubben har valgt at skille sig af med cheftræneren.

- Desværre har vi måttet konstatere, at vores resultater de seneste måneder ikke har levet op til forventningerne, og vi har ikke tillid til, at Morten Wieghorst er den rette cheftræner til at føre holdet videre, siger sportschef Jens Andersson i en pressemeddelse.

- Vi har derfor efter nøje overvejelser besluttet, at der skal nye kræfter til for at indfri vores sportslige målsætninger på både kort og lang sigt. Vi forventer inden længe at kunne offentliggøre navnet på vores nye cheftræner, der fra årsskiftet skal stå i spidsen for AGF i Alka Superligaen.

AGF oplyser, at også assistenttræner Bent Christensen er blevet fyret.

KØB BILLETTER TIL AGF's KOMMENDE HJEMMEKAMPE HER!